**ΟΡΘΗ ΕΠΑΝΑΛΗΨΗ**

  **Αριθμ. Απόφ. 15/2020**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

**ΚΟΙΝΟΤΗΤΑ ΜΕΛΙΣΣΙΩΝ**

**ΑΠΟΣΠΑΣΜΑ**

**Από το Πρακτικό 5/2020 της τακτικής συνεδρίασης του Συμβουλίου της Κοινότητας Μελισσίων του Δήμου Πεντέλης**

**ΘΕΜΑ:** Παραχώρηση χρήσης κοινόχρηστου χώρου για ανάπτυξη τραπεζοκαθισμάτων.

Στα Μελίσσια σήμερα Δευτέρα 27 Μαϊου 2020 και ώρα 19:30μμ στο Δημοτικό Κατάστημα Δήμου Πεντέλης, συνήλθε σε συνεδρίαση το Συμβούλιο της Κοινότητας Μελισσίων του Δήμου Πεντέλης, ύστερα από την υπ΄ αριθμ.: 7770/18-05-2020 έγγραφη πρόσκληση του προέδρου της Κοινότητας που επιδόθηκε νόμιμα με αποδεικτικό στα μέλη σύμφωνα με το άρθρο 88 του Ν. 3852/10 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/))

 Διαπιστώθηκε νόμιμη απαρτία, δεδομένου ότι σε σύνολο έντεκα (11) μελών βρέθηκαν παρόντα τα δέκα (10), ήτοι:

**ΠΑΡΟΝΤΕΣ ΑΠΟΝΤΕΣ**

1. ΔΡΟΣΑΤΟΣ ΝΙΚΟΛΑΟΣ (ΠΡΟΕΔΡΟΣ) 1. ΣΚΙΑΔΑ ΕΛΕΝΗ

2. ΔΗΜΗΤΡΑΚΗΣ ΓΕΩΡΓΙΟΣ

3. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ

4. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ

5. ΑΠΟΣΤΟΛΙΔΗΣ ΓΕΩΡΓΙΟΣ

6. ΒΟΡΕΑΣ ΣΕΒΑΣΤΟΣ

7. ΖΩΗ ΑΓΝΗ

8. ΦΡΑΝΤΖΗΣ ΑΠΟΣΤΟΛΟΣ

9. ΓΡΙΒΑ ΕΙΡΗΝΗ

10. ΜΑΥΡΟΓΕΩΡΓΗ ΔΕΣΠΟΙΝΑ

 Τα πρακτικά τηρήθηκαν από την υπάλληλο του Δήμου κα Κοντάρα Βασιλική.

 Ο Πρόεδρος της Κοινότητας Μελισσίων, εισηγούμενος **το 2ο θέμα ημερησίας διάταξης**, παρουσίασε την από 26/02/2020 εισήγηση της Δ/νσης Περιβάλλοντος και Πολεοδομίας που υπογράφεται από τον προϊστάμενο Διεύθυνσης Περιβάλλοντος και Πολεοδομίας, κ. Ξανθάκο Ιωάννη και έχει ως εξής :

**ΘΕΜΑ:** Παραχώρηση χρήσης κοινόχρηστου χώρου για ανάπτυξη τραπεζοκαθισμάτων

Σχετ.: α. Το με αριθμ. πρωτ. 2957/13.02.2020 αίτημα της εταιρίας «Κ.ΤΣΙΝΤΖΙΛΩΝΗΣ & Ν. ΤΣΙΤΣΙΛΩΝΗΣ Ο.Ε.».

 β. Η υπ΄αριθμ. 245/2017 Απόφαση Δ.Σ. Πεντέλης

ΕΝΗΜΕΡΩΣΗ

Η παρούσα εισήγηση, που υποβάλλεται κατόπιν του σχετικού, έχει σκοπό την οριοθέτηση και έγκριση του υπό παραχώρηση κοινοχρήστου χώρου επιπλέον **22,94τ.μ.**, έμπροσθεν καταστήματος μαζικής εστίασης και αναψυχής, λόγω επέκτασης αυτού, **επί της οδού Αλ. Παναγούλη στη Δημοτική Κοινότητα Μελισσίων.** Έχει ήδη εκδοθεί το (β) όμοιο για παραχώρηση χώρου εμβαδού 65.33τ.μ. για την ανάπτυξη τραπεζοκαθισμάτων.

1. Για το λόγο αυτό συντάχθηκε η υπ΄αριθμ. ΔΠΕ 04/2020 Μελέτη.
2. Με την παραχώρηση αυτή επιτυγχάνεται η:

α. Τόνωση της εμπορικής αγοράς και της οικονομικής ζωής της πόλης

β. Αναβάθμιση της ποιότητας ζωής των κατοίκων και των επισκεπτών της πόλης.

γ. Βελτίωση της αισθητικής εικόνας και λειτουργικότητας των κοινοχρήστων χώρων.

δ. Ασφάλεια και προστασία της κίνησης των πεζών στους κοινόχρηστους χώρους και

 ειδικότερα των Ατόμων με ειδικές Ανάγκες (ΑΜΕΑ).

ε. Οργάνωση των χώρων ευθύνης του Δήμου.

1. Η παρούσα εισήγηση βασίζεται στις διατάξεις

α. Του Ν. 3463/2006 «Κύρωση του Κώδικα Δήμων & Κοινοτήτων»

 (ΦΕΚ 114/Α΄/8-6-2006)

β. Του Ν.2696/1999 ( ΦΕΚ 57/Α/1999)

γ. Του Ν.3852/2010 ( ΦΕΚ 87 /Α/2010)

δ. Της απόφασης 52907/28.12.2009 ( ΦΕΚ 2621/Β/2009 ) του ΥΠΕΚΑ

ε. Του Ν.1080/80

στ. Της απόφασης ΣΤΕ 2875/88.

Ζ. Τον Ν. 4442/2016 (ΦΕΚ 230/Α/2016).

1. Σύμφωνα με το άρθρο 2 Ν 1577/1985 *«Κοινόχρηστοι χώροι είναι οι κάθε είδους δρόμοι, πλατείες, άλση και γενικά οι προοριζόμενοι για κοινή χρήση ελεύθεροι χώροι, που καθορίζονται από το εγκεκριμένο ρυμοτομικό σχέδιο του οικισμού ή έχουν τεθεί σε κοινή χρήση με οποιοδήποτε άλλο νόμιμο τρόπο.»*
2. Για την εφαρμογή του παρόντος ανατίθενται οι παρακάτω αρμοδιότητες:

α. Η Διεύθυνση Πολεοδομίας Περιβάλλοντος και Λειτουργιών Πόλης συντάσσει σχετική μελέτη.

β . Τα συμβούλια των δημοτικών κοινοτήτων λαμβάνουν αποφάσεις και τις αποστέλλουν στην επιτροπή ποιότητας Ζωής

γ. Η Επιτροπή Ποιότητας Ζωής εγκρίνει και παραπέμπει στο Δημοτικό Συμβούλιο την παρούσα εισήγηση με τις τυχόν αναδιατυπώσεις και συμπληρώσεις της .

δ. Το Δημοτικό συμβούλιο λαμβάνει σχετική απόφαση.

ε. Η Αποκεντρωμένη Διοίκηση Αττικής ελέγχει την νομιμότητα της απόφασης .

ΣΧΟΛΙΑ

1. Είναι απαραίτητο να προβούμε στην οριοθέτηση του χώρου που δύναται να καταληφθεί για ανάπτυξη τραπεζοκαθισμάτων μετά από αίτηση του ενδιαφερομένου.

 Η πρόταση μας όπως αυτή παρουσιάζεται, στηρίζεται στην ισχύουσα νομοθεσία και στις παρακάτω αρχές:

* Ανεμπόδιστη κίνηση και πρόσβαση όλων των πολιτών στους ελεύθερους χώρους και η δυνατότητα χρησιμοποίησής τους.
* Δυνατότητα πρόσβασης οχημάτων Δ.Χ. (ασθενοφόρα, απορριμματοφόρα, πυροσβεστικά οχήματα κλπ) αλλά και φορτοεκφόρτωσης εμπορευμάτων στα εμπορικά καταστήματα.
* Ανεμπόδιστη πρόσβαση στις εισόδους των κτιρίων
* Σε κάθε κατάστημα παραχωρείται σύμφωνα με το Νόμο, χώρος της πλατείας που αντιστοιχεί στο 70% της πρόσοψης ή της προβολής του. Το υπόλοιπο 30% διατίθεται στα ίδια καταστήματα εάν κατά την κρίση του Δημάρχου δεν παρεμποδίζεται με τον τρόπο αυτό ουσιωδώς η ελεύθερη χρήση του Κ.Χ. ( άρθρο 3 του Ν1080/80 )
* Η τυχόν παρεμβολή δρόμου μεταξύ καταστήματος και πλατείας δεν εμποδίζει την παραχώρηση κοινοχρήστου χώρου σε κατάστημα το οποίο προβάλλεται σε πλατεία ( ΣΤΕ 2875/88)
* Σε κάθε κοινόχρηστο χώρο ή πεζόδρομο είναι απαραίτητο το ελεύθερο πλάτος των 3,50 μέτρων για την κυκλοφορία των οχημάτων πρώτης βοήθειας και κυρίως για τη στάθμευση και ανάπτυξη ενός πυροσβεστικού οχήματος ( αποφ. 52907/31.12.2009 ΥΠΕΚΑ)
* Ο χώρος που βρίσκεται στην προβολή κτιρίων δημοσίων, δημοτικών, τραπεζών κλπ δεν παραχωρείται ως χώρος ανάπτυξης τραπεζοκαθισμάτων, ώστε να μην παρεμποδίζεται ουσιωδώς η ελεύθερη κίνηση και πρόσβαση των πολιτών στα κτίρια αυτά, αλλά και η ανάδειξη των κτιρίων από άποψη λειτουργική, αρχιτεκτονική και σημειολογική.

**ΕΙΣΗΓΗΣΗ**

1. Εισηγούμαστε την οριοθέτηση και έγκριση του υπό παραχώρηση κοινοχρήστου χώρου, στο ως άνω κατάστημα, λόγω επέκτασης αυτού, επιπλέον εμβαδού **Ε=22,94τ.μ.,** όπως φαίνεται στο σχέδιο που συνοδεύει την με αριθμ. ΔΠΕ 04/2020 συνημμένη μελέτη. Ο χώρος αυτός παραχωρείται για την ανάπτυξη τραπεζοκαθισμάτων.

**Το Συμβούλιο της Κοινότητας Μελισσίων** μετά την εισήγηση του Προέδρου και αφού έλαβε υπόψη

του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) και κατόπιν αυτοψίας

**ΟΜΟΦΩΝΑ**

 Εκφράζει τη σύμφωνη γνώμη και εισηγείται στην Επιτροπή Ποιότητας Ζωήςγια την αναγκαιότητα για **την έγκριση του υπό** **παραχώρηση κοινοχρήστου χώρου επιπλέον εμβαδού Ε=22,94τ.μ., σύμφωνα με την υπ’** **αριθ. ΔΠΕ 04/2020 μελέτη, για ανάπτυξη τραπεζοκαθισμάτων** έμπροσθεν καταστήματος μαζικής εστίασης και αναψυχής της εταιρίας «Κ.ΤΣΙΝΤΖΙΛΩΝΗΣ & Ν. ΤΣΙΤΣΙΛΩΝΗΣ Ο.Ε.», **επί της οδού Αλ. Παναγούλη,** στηνΚοινότητα Μελισσίων.

Η απόφαση αυτή πήρε αύξοντα αριθμό **15/2020**

Αφού αναγνώστηκε το πρακτικό αυτό υπογράφεται ως ακολούθως

 **Ο ΠΡΟΕΔΡΟΣ ΤΑ ΜΕΛΗ**

**ΔΡΟΣΑΤΟΣ ΝΙΚΟΛΑΟΣ** 1. ΔΗΜΗΤΡΑΚΗΣ ΓΕΩΡΓΙΟΣ

2. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ

3. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ

4. ΑΠΟΣΤΟΛΙΔΗΣ ΓΕΩΡΓΙΟΣ

5. ΒΟΡΕΑΣ ΣΕΒΑΣΤΟΣ

6. ΖΩΗ ΑΓΝΗ

7. ΦΡΑΝΤΖΗΣ ΑΠΟΣΤΟΛΟΣ

8. ΓΡΙΒΑ ΕΙΡΗΝΗ

9. ΜΑΥΡΟΓΕΩΡΓΗ ΔΕΣΠΟΙΝΑ